Koodiyattam

Koodiyattam (Malayalam: கியித்தம்; IAST: kūṭiyāṭṭaṁ; lit. ‘adzeyɛ a wɔaka abomu’) yɛ atsetsesɛm mu agodzi edwindze a ɔwɔ Kerala mantɔw mu, India. Ɔyɛ tsetse Sanskrit agodzi a wɔdze Koothu, tsetse agodzi edwindze a ofi Sangam ber do no mu ndzɛmba a wɔaka abɔ mu. UNESCO agye ato mu wɔ aban kwan do dɛ Adasamba Egyapadze a Wɔdze Anom na Ma Wonntum Nnhu no Edwindze a ɔyɛ Fɛw.

 Abɔse 
Koodiyattam a kyerɛ ‘agordzi a wɔaka abom’ wɔ Malayalam kasa mu no dze Sanskrit agorhwɛbea dwumadzi na koothu mu ndzɛmba bom. Wɔyɛ no wɔ asɔrdan mu agoprama ahorow a wɔfrɛ no koothambalams mu. Ɔno nkotsee nye edwindze a ɔda ho ara wɔ hɔ a ɔdze ahwɛgor a ofi tsetse Sanskrit agorhwɛbea dzi dwuma. Wɔ abakɔsɛm a wɔakyerɛw ato hɔ mfe apem wɔ Kerala, naaso wonnyim n'ahyɛse. Nná Koodiyattam na Chakyar koothu ka asaw som a wɔyɛ no ahwɛgor wɔ tsetse India asɔrdan ahorow mu, tsitsir Kerala, ho. Koodiyattam na Chakyar koothu nyinara fi tsetse edwindze koothu a wɔaka ho asɛm mpɛn pii wɔ Sangam nhoma ahorow mu, nye Pallava, Pandiyan, Chera, na Chola mber a odzii hɔ no ho nkyerɛwee ahorow mu. Wobotum ehu nkyerɛwee a ɔfa koothu ho wɔ asɔrdan ahorow a ɔwɔ Tanjore, Tiruvidaimaruthur, Vedaranyam, Tiruvarur, na Omampuliyur mu. Wɔyɛɛ hɔn dɛ ɔsom dwumadzi ahorow ne fa tsitsir, ka Tevaram na Prabandam ndwom a wɔto ho.

Tsetse ahemfo ka hɔn a wɔakyerɛw hɔn dzin dɛ hɔn a wɔkyerɛw nhoma ahorow maa dɛm ndwuma yi ho. Adanse wɔ hɔ a ɔkyerɛ dɛ iyinom wɔ tsetse asasepɔn no nyinara do wɔ Chola na Pallava ber do. Wɔaka dɛ Pallava hen bi a wɔfrɛ no Rajasimha na ɔkyerɛw agor a wɔato dzin Kailasodharanam wɔ Tamil kasa mu, a asɛntsir nye dɛ Ravana bɛbrɛ no ho ase ahyɛ Siva ebufuw ase na wɔbrɛ no ase a mbɔborohun nnyi mu wɔ iyi ho.